ΦΚ ΝΑΚ 1904 Ντούναϊσκα Στρέντα

Η ΦΚ ΝΑΚ 1904 Ντούναϊσκα Στρέντα είναι μια σλοβακική ποδοσφαιρική ομάδα από την πόλη Ντούναϊσκα Στρέντα, ένα από τα κέντρα της Ουγγρικής εθνικής κοινότητας στη Σλοβακία και η ταχύτερα αναπτυσσόμενη πόλη της νότιας Σλοβακίας. Η ομάδα ιδρύθηκε το 1904 και υποστηρίζεται ενεργά από την Ουγγρική εθνική μειονότητα της Σλοβακίας. Έδρα της ομάδας είναι το ΝΑΚ Στάντιον, χωρητικότητας 16.410 θεατών. Συμμετέχει στο Πρωτάθλημα ποδοσφαίρου Σλοβακίας. 

 Ιστορία 
Ο πρώτος οργανωμένος αθλητικός σύλλογος στην πόλη ( που τότε ονομάζονταν Dunaszerdahely και ανήκε στην Ουγγαρία), ήταν το Dunaszerdahelyi Atlétikai Club (Dunajská Streda Athletic Club (DAC)), με έτος ίδρυσης το 1904. Εκείνη την εποχή, το ποδόσφαιρο ήταν πολύ δημοφιλές άθλημα, ο σύλλογος επέζησε και των δύο παγκόσμιων πολέμων και συνέχισε μέχρι το 1953 όταν η ομάδα κέρδισε την πρώτη θέση της Α' Περιφερειακής Κατηγορίας στην περιοχή της Μπρατισλάβας.

Το 1968 και το 1969, η ομάδα προκρίθηκε στη Δυτική κατηγορία της 3ης Εθνικής Κατηγορίας προτού επιστρέψει ξανά στην περιφερειακή διοργάνωση.

Τη σεζόν 1977-1978, η ομάδα αγωνίστηκε ξανά στην 3η Εθνική Κατηγορία, κατακτώντας την 6η θέση στο πρωτάθλημα και την επόμενη σεζόν την 7η.

Την περίοδο 1979-1980, η ομάδα προβιβάστηκε στην 2η Εθνική Σλοβακίας (SNL 1 – δεύτερο επίπεδο) όπου αγωνίστηκε για αρκετά χρόνια. Τελικά ανήλθε στην First League της ενιαίας Τσεχοσλοβακίας κατά τη σεζόν 1984-85.

Τερμάτισε 3η στο πρωτάθλημα τη σεζόν 1987-88 και 4η στις σεζόν 1990-91 και 1992-93 αντίστοιχα.

Με τη διάσπαση της Τσεχοσλοβακίας συνέχισε να αγωνίζεται στη Superliga της Σλοβακίας, καταλαμβάνοντας την 3η θέση, τη σεζόν 1993-94. Μερικές άστοχες επιλογές παικτών, οδήγησαν την ομάδα σε σειρά ανεπιτυχών αποτελεσμάτων και τελικά στον υποβιβασμό στη Β' Εθνική Σλοβακίας (σεζόν 1997-98). Επέστρεψε αμέσως στο κορυφαίο εγχώριο πρωτάθλημα για να υποβιβαστεί ξανά τη σεζόν 1999-00. Μάλιστα η καθοδική πορεία του συλλόγου συνεχίστηκε και γνώρισε νέο υποβιβασμό (στην Γ' Εθνική) τη σεζόν 2006-07.Παρά την άμεση επιστροφή στη Β' Εθνική, υποβιβάστηκε ξανά τη σεζόν 2008-09.

Στη συνέχεια κέρδισε 2 διαδοχικές ανόδους και επέστρεψε στην Α' Εθνική, το 2013. Η χρονιά αυτή, υπήρξε χρονιά σταθμός στην ιστορία του συλλόγου καθώς η ουγγρική κυβέρνηση, υπό τον πρωθυπουργό Βίκτορ Όρμπαν του εθνικού συντηρητικού και δεξιού λαϊκιστικού κόμματος Fidesz – Ουγγρική Ένωση Πολιτών, αποφάσισε να επιδοτήσει το νέο γήπεδο της Ντούναϊσκα Στρέντα αλλά και την ακαδημία του συλλόγου με χρήματα των Ούγγρων φορολογουμένων (ύψους 10 εκατομμυρίων ευρώ). 

Οι επικριτές της κίνησης αυτής κατηγόρησαν τον Όρμπαν ότι χρησιμοποιεί το ποδόσφαιρο ως εργαλείο εθνικιστικής προπαγάνδας.Nationalism seeps into Slovak football club Ο Jan Van Daele δήλωσε ότι χωρίς την υποστήριξη από την Ουγγαρία δεν θα ήταν δυνατό να οδηγήσει τον σύλλογο από τη δεύτερη κατηγορία πίσω στην κορυφή του σλοβακικού ποδοσφαίρου. Παράλληλα, ιδιοκτήτης της ομάδας ανέλαβε ο διακεκριμένος επιχειρηματίας Oszkar Vilagi, με σαφή στόχο να σταθεροποιήσει την ομάδα-σύμβολο της ουγγρικής μειονότητας στην κορυφαία ποδοσφαιρική κατηγορία της Σλοβακίας και σταδιακά να στοχεύσει ψηλότερα.Orban-backed football club causing a stir in Slovakia

 Ουγγρική Εθνική Ταυτότητα 

Δεδομένου ότι η πόλη κατοικείται σχεδόν αποκλειστικά από Ούγγρους, η ομάδα θεωρείται η αθλητική ναυαρχίδα της ουγγρικής μειονότητας στη Σλοβακία και υποστηρίζεται μαζική από όλους τους Ούγγρους της χώρας.

Σύμφωνα με νομοσχέδιο που εισήγαγε το Εθνικό Κόμμα της Σλοβακίας το 2019, η ανάκρουση του εθνικού ύμνου της Ουγγαρίας πριν την έναρξη των αγώνων της ομάδας, θα απαγορευόταν εάν δεν επρόκειτο για επίσημο αγώνα με ομάδα της χώρας αυτής.

Δεδομένου ότι ο εθνικός ύμνος της Ουγγαρίας τραγουδιέται από τους οπαδούς της ομάδας σε όλους τους αγώνές της, ο προτεινόμενος νόμος ονομάστηκε επίσης «Νόμος DAC». Μετά από έντονες διαμαρτυρίες της ουγγρικής μειονότητας, ο πρόεδρος της χώρας Αντρέι Κίσκα άσκησε βέτο στον νόμο.

Σύμφωνα με τον τότε αθλητικό διευθυντή της ομάδας, τον Jan Van Daele, το να τραγουδάς τον ουγγρικό εθνικό ύμνο δεν έχει καμία σχέση με αυτονομισμό ή πρόκληση, αλλά αποτελεί έκφραση της τοπικής κουλτούρας. DAC Dunajska Streda - Orbans Aushängeschild in der Slowakei, sn.at, 22. September 2020, abgerufen am 28. September 2020.Slowakei verbietet Gesang der ungarischen Hymne, ungarnheute.hu, 5. April 2019, abgerufen am 20. September 2020.

 Παραπομπές 

 Εξωτερικοί σύνδεσμοι 
 Επίσημη ιστοσελίδα 


Κατηγορία:Ποδοσφαιρικές ομάδες Σλοβακίας
Κατηγορία:Ιδρύσεις ποδοσφαιρικών ομάδων το 1904